**Niko Lahtinen** (s. 6. huhtikuuta 1996 Riihimäki) on suomalainen jääkiekkoilija, joka pelaa Mestis-joukkue Jokereissa. Hän on pelipaikaltaan vasen laitahyökkääjä.

Ura
---

Lahtinen on Riihimäen Kiekko-Nikkareiden kasvatti. Hän siirtyi 15-vuotiaana Hämeenlinnan Pallokerhon C-nuoriin kaudeksi 2011–2012. Kaudella 2012–2013 Lahtinen voitti B2-nuorten Suomen-mestaruuden. Kauden 2014–2015 päätteeksi hän voitti A-nuorten SM-hopeaa. Kaudella 2015–2016 Lahtinen jakoi tehoilla 9+15=24 HPK:n A-nuorten sisäisen pistepörssin toisen sijan Harri Kainulaisen kanssa edellään Jere Innala. Kauden 2016–2017 päätteeksi hän voitti A-nuorten Suomen-mestaruuden. Lahtinen debytoi samalla kaudella myös miesten peleissä pelattuaan kaksi ottelua lainalla Suomi-sarjajoukkue Forssan Palloseurassa joulukuussa 2016.

Kaudeksi 2017–2018 Lahtinen siirtyi vuoden mittaisella sopimuksella Mestis-joukkue Lempäälän Kisaan. Hän pelasi siellä tulokaskaudellaan 28 runkosarjaottelua tehopistein 4+6=10 ja viisi playoff-ottelua tehden yhden syöttöpisteen. Lahtinen pelasi kauden aikana myös kaksi ottelua lainalla Suomi-sarjajoukkue Kooveessa. Kesäkuussa 2018 hän teki LeKin kanssa vuoden mittaisen jatkosopimuksen. Lahtinen oli 18 osumallaan joukkueen toiseksi paras maalintekijä Santeri Vuodin jälkeen. Hän jakoi koko Mestiksen maalipörssin kymmenennen sijan IPK:n Julius Rantaeskolan kanssa. Lahtinen oli pudotuspeleissä LeKin paras maalintekijä seitsemällä osumallaan. Neljännessä puolivälieräottelussa 24. maaliskuuta 2019 vieraissa Rovaniemen Kiekkoa vastaan hän onnistui tekemään kypärätempun. Ottelusarjan kuudennessa ottelussa 28. maaliskuuta 2019 Lahtinen teki LeKin 2–6-voittoon päättyneen ottelun voittomaalin, joka ratkaisi joukkueelle välieräpaikan otteluvoitoin 4–2. Hän teki ottelussa myös toisen maalin vastustajan tyhjään maaliin ja sai kakkossyöttöpisteen Santeri Vuodin tekemään maaliin.

Kesäkuussa 2019 Lahtinen teki vuoden mittaisen ja syyskuun loppuun asti kestävän koeajan sisältävän SM-liigasopimuksen HPK:n kanssa. Hänen kuitenkin uutisoitiin jääneen ilman jatkosopimusta jo elokuun lopulla. Muutamaa päivää myöhemmin Lahtisen vahvistettiin siirtyvän kaudeksi 2019–2020 vuoden mittaisella sopimuksella Mestis-joukkue Rovaniemen Kiekkoon. Hän oli tehoilla 20+18=38 joukkueen paras maalintekijä ja toiseksi paras pistemies Kasper Elon jälkeen. Lahtinen jakoi koko Mestiksen maalipörssin kahdeksannen sijan Kooveen Janne Seppäsen ja JoKP:n Jaakko Kuusiston kanssa. Hän voitti myös RoKin sisäisen tehotilaston lukemalla +18.

Lahtinen siirtyi kaudeksi 2020–2021 jatkamaan Mestis-pelejään vuoden mittaisella sopimuksella hänen aiempaan lainaseuraansa Kooveehen. Lahtinen nimettiin joukkueen varakapteeniksi. Hän voitti joukkueen sisäisen piste-, maali- ja syöttöpörssin tehtyään 27 ottelussa yli piste per peli-tahdilla tehot 14+20=34. Lahtinen jakoi Mestiksen pistepörssin neljännen sijan JoKP:n Samuel Salosen kanssa. Hänet palkittiin kauden päätteeksi sarjan herrasmiespelaajana Waltteri Immonen -palkinnolla.

Kaudeksi 2021–2022 Lahtinen siirtyi vuoden mittaisella sopimuksella monikansallisen Alps Hockey Leaguen itävaltalaisjoukkue Steel Wings Linziin. Hän oli tehoilla 16+22=38 joukkueen paras syöttäjä Brodi Stuartin ja Michael Farrenin kanssa sekä kolmanneksi paras pistemies heidän jälkeensä. Kesäkuussa 2022 Lahtinen teki Linzin kanssa vuoden mittaisen jatkosopimuksen. Kesken kauden 2022–2023, helmikuussa 2023 hän siirtyi loppukaudeksi Britannian EIHL-liigan Nottingham Panthersiin. Lahtinen teki näin ollen pääsarjadebyyttinsä 14. helmikuuta 2023 pohjoisirlantilaista Belfast Giantsia vastaan. Hänet merkittiin heti Panthersin ykkösketjun vasempaan laitaan Adam Bradyn ja Mike Hammondin viereen. Ensimmäisen pääsarjamaalinsa Lahtinen teki kolmannessa ottelussaan 25. helmikuuta 2023 walesilaista Cardiff Devilsia vastaan. Hänen osumansa jäi Panthersin 3–1-voittoon päättyneen ottelun voittomaaliksi. Lahtinen pelasi EIHL:ssä kauden aikana 16 runkosarjaottelua tehopistein 2+2=4 ja kolme playoff-ottelua ilman tehopisteitä.

Lahtinen palasi kaudeksi 2023–2024 vuoden mittaisella sopimuksella Kooveen Mestis-joukkueeseen. Hänet nimettiin joukkueen varakapteeniksi. Siirtotakarajalla helmikuussa 2024 Lahtisen uutisoitiin siirtyvän yhdessä Santtu Hakasen ja Jeremi Wehmaksen kanssa Kooveesta loppukauden kattavilla sopimuksilla jatkamaan Mestis-pelejään Jokereihin. Seuran tiedotteen mukaan kolmikko hankittiin tuomaan joukkueeseen laajuutta pudotuspelejä ajatellen.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2013–2014 | HPK | A-SM | 2 | 0 | 1 | 1 | 0 | – | – | – | – | – |
| 2014–2015 | HPK | A-SM | 42 | 7 | 13 | 20 | 12 | 9 | 0 | 0 | 0 | 2 |
| 2014–2015 | HPK | A-SM | 36 | 9 | 15 | 24 | 26 | 3 | 0 | 1 | 1 | 4 |
| 2016–2017 | HPK | A-SM | 38 | 8 | 12 | 20 | 10 | 10 | 4 | 3 | 7 | 2 |
|  | FPS | Suomi-sarja | 2 | 0 | 0 | 0 | 0 | – | – | – | – | – |
| 2017–2018 | LeKi | Mestis | 28 | 4 | 6 | 10 | 4 | 5 | 1 | 0 | 1 | 0 |
|  | KOOVEE | Suomi-sarja | 2 | 1 | 0 | 1 | 0 | – | – | – | – | – |
| 2018–2019 | LeKi | Mestis | 49 | 18 | 13 | 31 | 53 | 13 | 7 | 5 | 12 | 4 |
| 2019–2020 | RoKi | Mestis | 48 | 20 | 18 | 38 | 22 | – | – | – | – | – |
| 2020–2021 | KOOVEE **(A)** | Mestis | 27 | 14 | 20 | 34 | 10 | 2 | 1 | 2 | 3 | 4 |
| 2021–2022 | Steel Wings Linz | AlpsHL | 39 | 16 | 22 | 38 | 20 | – | – | – | – | – |
| 2022–2023 | Steel Wings Linz | AlpsHL | 6 | 4 | 1 | 5 | 2 | – | – | – | – | – |
|  | Nottingham Panthers | EIHL | 16 | 2 | 2 | 4 | 6 | 3 | 0 | 0 | 0 | 0 |
| 2023–2024 | KOOVEE **(A)** | Mestis | 32 | 14 | 14 | 28 | 14 | – | – | – | – | – |
|  | Jokerit | Mestis |  |  |  |  |  |  |  |  |  |  |
| 1 kausi | yhteensä | EIHL | 16 | 2 | 2 | 4 | 6 | 3 | 0 | 0 | 0 | 0 |
| 5 kautta | yhteensä | Mestis | 184 | 70 | 71 | 141 | 103 | 20 | 9 | 7 | 16 | 8 |

Lähteet
-------

* Niko Lahtinen The Internet Hockey Databasessa (englanniksi)
* Niko Lahtinen Eurohockey-sivustolla (englanniksi)
* Niko Lahtinen *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6  Niko Lahtinen *Elite Prospects*. Everysport Media Group AB.  (englanniksi)
2. ↑  Elite Prospects - HPK U20 *eliteprospects.com*. Everysport Media Group AB. Viitattu 4.3.2024. (englanniksi)
3. ↑  LeKille useita pelaajasopimuksia − mukana A-nuorten Suomen mestareita *Jatkoaika.com*.  14.6.2017. Jatkoaika r.y. Viitattu 4.3.2024.
4. ↑  LeKi jatkaa Kuuselan valmennuksessa - pelaajistoon myös ensimmäiset sopimukset *Jatkoaika.com*.  27.6.2018. Jatkoaika r.y. Viitattu 4.3.2024.
5. ↑  Elite Prospects - Mestis Stats 2018-2019 *eliteprospects.com*. Everysport Media Group AB. Viitattu 4.3.2024. (englanniksi)
6. ↑  Elite Prospects - LeKi *eliteprospects.com*. Everysport Media Group AB. Viitattu 4.3.2024. (englanniksi)
7. ↑  Kytölä, Saima: RoKi venytti puolivälieräsarjan ratkaisua jännittävien vaiheiden jälkeen *Jatkoaika.com*.  24.3.2019. Jatkoaika r.y. Viitattu 4.3.2024.
8. ↑  Kytölä, Saima: LeKi eteni Mestiksen välieriin − RoKi kaatui selvin lukemin *Jatkoaika.com*.  28.3.2019. Jatkoaika r.y. Viitattu 4.3.2024.
9. ↑  HPK solmi sopimukset kahden kasvattinsa kanssa − "Molemmilla on alla hyvä kausi Mestiksessä ja HPK tarjoaa nyt mahdollisuuden ottaa paikka liigajoukkueessa" *Jatkoaika.com*.  7.6.2019. Jatkoaika r.y. Viitattu 4.3.2024.
10. ↑  Niko Lahtisen koeaika ei johtanut sopimukseen HPK:ssa *Jatkoaika.com*.  27.8.2019. Jatkoaika r.y. Viitattu 4.3.2024.
11. ↑  Hyökkäykseen ratkaisuvoimaa kolmen uuden pelaajasopimuksen myötä *rokihockey.fi*.  30.8.2019. RoKi Hockey Oy. Viitattu 4.3.2024.
12. ↑  Elite Prospects - Mestis Stats 2019-2020 *eliteprospects.com*. Everysport Media Group AB. Viitattu 4.3.2024. (englanniksi)
13. ↑  Elite Prospects - RoKi *eliteprospects.com*. Everysport Media Group AB. Viitattu 4.3.2024. (englanniksi)
14. ↑  Koovee nappasi RoKissa osumia takoneen Lahtisen hyökkäykseensä" *Jatkoaika.com*.  25.6.2020. Jatkoaika r.y. Viitattu 4.3.2024.
15. ↑  Kooveen kapteenisto kaudelle 20-21 *facebook.com*.  23.9.2020. KOOVEE Hockey Oy. Viitattu 4.3.2024.
16. ↑  Elite Prospects - Mestis Stats 2020-2021 *eliteprospects.com*. Everysport Media Group AB. Viitattu 4.3.2024. (englanniksi)
17. ↑  We are also super excited! *instagram.com*.  26.6.2021. Steinbach Black Wings Linz GmbH. Viitattu 4.3.2024. (englanniksi)
18. ↑  Elite Prospects - Steel Wings Linz *eliteprospects.com*. Everysport Media Group AB. Viitattu 4.3.2024. (englanniksi)
19. ↑  Einige von euch werden es vielleicht schon geahnt haben! *instagram.com*.  25.6.2022. Steinbach Black Wings Linz GmbH. Viitattu 4.3.2024. (saksaksi)
20. ↑  PANTHERS SIGN FORWARD LAHTINEN *panthers.co.uk*.  12.2.2023. The Nottingham Panthers. Viitattu 4.3.2024. (englanniksi)
21. ↑  Nottingham Panhters 0:2 Belfast Giants *eliteleague.co.uk*.  14.2.2023. The Elite Ice Hockey League. Viitattu 4.3.2024. (englanniksi)
22. ↑  Nottingham Panhters 3:1 Cardiff Devils *eliteleague.co.uk*.  25.2.2023. The Elite Ice Hockey League. Viitattu 4.3.2024. (englanniksi)
23. ↑  Kesällä ei toimistolla ole pelkästään lomailtu! Kiva saada sinut takaisin Niko! *instagram.com*.  1.8.2023. KOOVEE Hockey Oy. Viitattu 4.3.2024.
24. ↑  Lahtinen, Matias: KOOVEEn kapteeni ja kaksi kärkihyökkääjää siirtyvät Jokereihin *Jatkoaika.com*.  15.2.2024. Jatkoaika r.y. Viitattu 4.3.2024.

Jokerit – Mestis
2 Wehmas |
3 Kangas |
7 Häkkilä |
9 Hänninen |
10 Lahtinen |
11 Jeskanen |
13 Tenhovuori |
14 Liuksiala |
16 Henritius |
19 Kalajanniska |
21 Karvinen (**A**) |
22 Forslund |
25 Kuusla |
27 Lind (**A**) |
30 Kolppanen |
35 Risikko |
37 Toikka |
42 Vauhkonen |
43 Virtala |
45 Hakanen |
47 Forsblom (**C**) |
50 Lehtinen |
51 Lemberg |
56 Nissinen |
62 Vertanen |
67 Korhonen |
77 Haakana |
81 Seppälä (**A**) |
94 Sirkiä  

Valmentajat: Määttä – Niskanen – Hellgren